**Абайдың «Жидебай-Бөрілі мемлекеттік музей-қорығының**

**2024 жылдың І жарты жылдығындағы іс-шаралар есебі**

Абайдың «Жидебай-Бөрілі» мемлекеттік музей-қорығы 2024 жылдың   
І жартыжылдығында ҚР МАМ МК-імен бекітілген 2024 жылға арналған іс-шаралар жоспарына сәйкес іс-шаралар ұйымдастырды. Атап айтар болсақ: **38** көрме, **40** дәріс, **59** тақырыптық экскурсия, **49** ғылыми, мәдени-танымдық шара,   
**15** дөңгелек үстел.

Жалпы келушілер саны – **42 416** адам, экскурсия саны– **1653**.

Өткізілген **38** көрменің: **14-і** экспозициялық көрме, **10-ы** кітап көрмесі,   
**14-і** жылжымалы көрме. Абай музейінің қорынан Қайым Мұхамедхановтың туған күніне орай «Абайтанудың асқан білгірі» атты, суретші Ә. Қастеевтің 120 жылдық мерейтойына орай «Әбілхан Қастеевтің Абай әлемі» (Абай музейі қорынан) көрмесі, Т. Көбдіковтің 140 жылдығына арналған «Абай сөзін жүрегіне сақтаған» көрмесі, Т. Ибрагимовтің 85 жылдығына орай «Абай деп соққан жүрегі» көрмесі, Құнанбай Өскенбайұлының 220 жылдығына арналған «Дара тұлға» көрмесі, А.С.Пушкиннің 225 жылдығына орай «Абай және Пушкин. Ұлылар үндестігі» көрмесі, Абай Құнанбайұлының дүниеден өткеніне 120 жыл толуына орай «Өлмейтұғын артына сөз қалдырған» атты көрмелер көрермен тарапынан қызығушылыққа ие болды.

Музей қорынан тыс Павлодар облысы Бейнелеу өнер музейінің суретші Нағымбек Нұрмағамбетовтың 100 жылдық мерейтойы аясында «Көктем нақыштары» атты көрмесінде суретшінің картиналары, қолөнер шебері, этнодизайнер С.Назарханның «Ғасырлар ізімен» көрмесінде шебердің қолынан шыққан қалқан, домбыра, сыбызғы және т.б. 20-ға жуық заттары, «Бақытты балалық шақ» атты көрмесінде балалар шығармашылығы көрермен назарына ұсынылды.

Републикалық, қалалық және аудандық мектеп, колледж, ЖОО-ның тапсырысы бойынша және жазғы лагерьдің балаларына арнайы музейдің экспозициялық залдары және «Алашқа даңқы шыққан Ер Құнанбай», «Абай мұрасын зерттеуші ғалым Қ.Мұхамедханов», «Абайдың отбасы», «Абайдың балалық шағы», «Музей – тарихтың бастау бұлағы» атты және тағы басқа тақырыптық экскурсиялар өткізілді.

Музей қызметкерлері жыл басынан бастап Абай, Мұхтар, Шәкәрім, Көкбай, Әсет, Шәкір, Кәмен әдеби мұрасын таныту және насихаттау мақсатында мектеп оқушылары мен колледж студенттеріне арнайы 40 дәріс оқыды. Әсет Найманбайұлы музейінде Мақаншы орта мектебінің, Ә. Найманбайұлы атындағы орта мектептің оқушыларына «Тарихыңды танып, біл» атты дәріс, «Абай шығармаларын оқытудың өзектілігі» атты дәріс, Семей қаласының медициналық университеті мен «Semey new school» мектебінде «Творчество великого Абая», Семей қаласының Шәкәрім атындағы университетте «Кәмен Оразалиннің «Абай ауылына саяхат» кітабы туралы сөз» атты дәрістер өткізілді.

Жыл басынан Абай музей-қорығы **49** ғылыми, мәдени-танымдық шара өткізді. **Құнанбай Өскенбайұлының 220 жылдығына** орай Семей қаласының Шәкәрім атындағы университеті және Абай ауданымен бірлесіп **«Құнанбай Өскенбайұлы: тарих,тұлға, феномен» халықаралық ғылыми-тәжірибелік конференциясы** ұйымдастырылды.

Облыстық білім басқармасымен бірлесе отырып мектеп мұғалімдері арасында **«Абайтануды оқытудың ерекшеліктері» атты облыстық әдістемелік-семинар,** «Alikhan Bokeikhan University»-мен бірлесіп «**Музей қызметіндегі инклюзия мәселелері» атты музей қызметкерлеріне арналған біліктілік арттыру** семинары, «Ғылым күніне» орай «Alikhan Bokeikhan University»-мен **«Әлихан Бөкейхан және Алаш Орда мұрасы: Тұлға. Тарих. Уақыт» атты ғылыми-теориялық семинары өткізілді.**

Мәдениет және ақпарат министрлігінің жоспарына сәйкес Наурыз мерекесіне орай 11 шара жоспарланып, өткізілді. «Амал-көрісу» мерекесіне орай Астана қаласындағы Мұстафа Шоқай атындағы №51 мектеп-гимназияда орналасқан М.Шоқай музейінің қызметкерлерімен көрісу шарасы, халық ақыны Т.Көбдіковтің ұрпақтарымен «Ұлағаты ұрпақтар басқосуы» атты кездесу, Жидебайдығы Абайдың музей-үйінде «Көкпар» тарту сайысы, «Тоғызқұмалақ» ойыны, «Қызметте ұлттық киіммен» шарасы ұйымдастырылды.

**Бас музейде**:

* Ш.Құдайбердіұлының өмірі мен шығармашылығына арналған «Шәкәрім даналығы» атты байқауы;
* Мектепке дейінгі балалар арасындағы **«**Әсемпаз болма әрнеге...» Абай оқулары;
* «Абайдан сабақ алдым бала жастан...» атты Көкбай оқулары;
* Аймақтық XIV «Абайды оқы, таңырқа...» білім сайысы;
* Халықаралық музейлер күніне және Мәдениет және өнер қызметкерлері күніне орай «Алаш мұрасы – ұрпаққа аманат» атты әдеби квест;
* Семей қаласының Мәдениет және тілдерді дамыту бөлімі, Семей қаласының білім бөлімімен бірлесіп мектеп мұғалімдері арасында **«**Абай және Алаш руханияты» атты жобалар сайысы;
* Мектеп оқушылары арасында «Менің Абайым» онлайн байқауы.

**Әсет Найманбайұлы музейінде:**

* «Бозбала осы әнімді үйренерсің» дәстүрлі Әсет оқулары байқауы,
* «Шыншыл бол, шықпа жолдан, шыдамды бол..» жоғарғы сынып оқушыларының «Әсет оқулары» байқауы;
* «Арғынмын, атым Әсет арындаған..» атты аудандық дәстүрлі   
  «Інжу-Маржан» байқауы дәстүрлі өткізіліп келеді.

**Кәмен Оразалин музей-үйінде:**

Халықаралық балалар кітабы күніне орай «Адамның бір қызығы бала деген...» атты кітап оқудан сайыс,

Халықаралық балаларды қорғау күніне орай «Ұлттық ойын түрі көп үйренерлік» атты тоғызқұмалақтан оқушылар арасында сайыс өткізілді.

**М.Әуезов музей-үйінде:**

* Мәдениет және өнер қызметкерлері күніне орай музей қызметкерлері арасында «Абай мұрасы және М.Әуезов» атты әдеби квест  **жүзеге асты.**

**15** дөңгелек үстел өткізілді: Халықаралық тарихи ескерткіштерді қорғау күніне орай Шәкәрім университетімен бірлесіп «Абай Құнанбайұлы шығармаларының тұңғыш жинағына - 115 жыл», Шәкір Әбенов музей-үйінде ақын Кашаф Туғанбаевтың 100 жылдығына «Шәкір мен Кашаф», Абай атындағы қазақ ұлттық педагогикалық университетімен бірлесіп «Абай мұрасы және заманауи музей: таным, білім-ғылым және тәрбие тоғысы», Құнанбай қажының туғанына 220 жылдығына орай «Данагөй дарабоз ел қамын ойлаған Құнанбай қажы» Т.Жұртбай «Құнанбай» кітабы туралы дөңгелек үстелдер ұйымдастырылды.

Павлодар облысы Бейнелеу өнер музейі, Абай атындағы Қазақ ұлттық педагогикалық университетімен және Ресей Федерациясы Л.Н.Толстойдың «Ясная Поляна» музей-усадьбасы» мемлекеттік мемориалдық және табиғи-қорығымен, Беларусь мемлекетінің Якуб Колас және Янка Купаланың мемлекеттік әдеби-мемориалдық музейлерімен өзара ынтымақтастық меморандумы жасалды, меморандум аясында көрмелер, ғылыми конференциялар, семинар өткізу барысы талқыланды.

Барлық шаралар Абай музейінің сайтында және әлеуметтік желілерінде жарияланды.

**2024** жылдың басынан әлеуметтік желіде **119** ақпарат жарияланған.

оның жалпы **қаралым саны** – **197448**

**оның ішінде:** фейсбук парақшасында **- 57682**

инстаграм парақшасында **-123699 қаралым.**

**2024 жылдың І жартысында «TikTok» әлеуметтік желісіндегі музей парақшасының қаралым саны -12213.**

**Директор Ұ.Сағадиев**